Daniya sobiq bosh vaziri Anker Yorgensen 93 yoshida olamdan o‘tdi, deb xabar bermoqda Associated Press. Yorgensen Daniyada iqtisodiy muammolar va siyosiy beqarorlik davrlarida — 1972-1973 hamda 1975-1982 yillarda hukumatni boshqargan. U soliqlarni oshirish va xarajatni qisqartirish siyosati omadsiz bo‘lgach, iste’fo berishga majbur bo‘ladi. Sobiq bosh vazirning vafoti haqida mamlakatning sotsial-demokratik partiyasi xabar bergan. O‘limning aniq soati va sabablari ko‘rsatilmagan.